OpenLLM-France/wikimedia huggingface dataset:
# Ar Zaozoun digaloun

| ◄ Bazad d’ar Zaozoun | Ar Zaozoun digaloun | Enn eur vont d’ann Tonkin ► |
* Eiz dervez, noz ha deiz, gand he bevar mil leoun,
* Al leoun Kronj a zalc’h penn d’hanter kant mil Saozoun
* Enn despet d’ho niver, ha da galz kanoniou
* Pignet gand ar re-ma e lein ar meneziou,
* Epad ma chome c’hoaz gand ar Boers eunn tenn
* Ar Zaozoun a goueze niveruz vel kelienn.
* Med siouaz ! petra dal kement a nerz-kaloun,
* Pa vez enn hoc’h eneb ann niver hag ann naoun ?
* Hag ar pez zo gwasoc’h, ar boan skrijuz, garo,
* Da gaout ann halan, brein, gant c’houez ar re varo !
* Rag ar Boers ivez a goueze puill brema,
* Evid en em zifenn pa n’ho d’oa mui netra.
* Merc’hed ha bugale, beuzet holl enn ho goad,
* A goueze maro-mik, kement ha pried ha tad.
* Kronj, evid ho bezia, da c’honlenn’ta neuze,
* Digant Roberts ar Zaoz, eunn nebeudik mare.
* Hen gwech’all, pa’z oa treac’h, den leal hag a galoun,
* En doa lezet ober kement-se d’ar Zaozoun.
* Bretouned, selaouit ar pez a respountaz,
* D’ar jeneral leal Kronj, Roberts ar muntrer braz :
* « Evit bezia da dud, ne dal ket d’id ar boan
* « Goulenn, eunn heur ebken, da devel ann emgann !!!
* Ouz ar Zaozoun ken kriz, ha leun a c’hwarisi,
* Piou’ta n’en defe ket, leiz kaloun, kasoni ?
# Ar Yeodet

| ◄ Dousig ar martolod | Ar Yeodet | Ar pesk-ebrel ► |
d’an aotro ha d’an
itron aurégan, ploulec’h
* Yeodet karet, lec’hig dudius,
* Elec’h ma tremenas, evurus,
* Ma bugaleaj ker meurbed
* Re founus…
* Te a vevo en em spered
* Bepred !
* Nankouaïn biken, nan birviken,
* Da lann ha c’houez vad o bleun melen,
* Da reier, da winojenno,
* Da draezen,
* Ar môr a gelc’h da zouaro
* Tro dro…
* Chapel, Gwerc’hez… Ha te, kloc’h sklintin,
* A vrall skanv, skanv bemnoz, bep mintin,
* Miz mae, pardon, kân-alc’houeder,
* Heol-lirzin,
* C’houi vag ennon sonjou tener,
* Tener…
* Ped gwech a-us d’ez aochou, Yeodet,
* Azeet war eur garrek kollet,
* Ez on, dinec’h, da hunvreal
* Bet chomet,
* C’hoant d’in dreist d’ar môr da nijal,
* Raktal.
* P’eo bet red d’in kwitât ac’hanout,
* En peb Bro me a sonje ennout,
* Ma gwellan mennoz a vije
* Evidout…
* Te, Yeodet, oa ma c’harante,
* Noz, de !
* Rak ennout e chome ar gwellan
* Dimeus ma redadennou kentan ;
* Mignoned, amzer dizoursi,
* Pa sonjan !
* Plijadur, c’hoarz ha kaniri,
* Dudi…
* Karout a ren da vartoloded,
* Da besketerien, gwir Vretoned,
* Potred dispont dirak ar mor,
* Tud kaled,
* A ra, dre ar bed, d’an Arvor
* Enor !
* Brud da vadelez, war an avel,
* A zo tec’het pell a Vreiz-Izel ;
* Pegwir ez out d’ez pugale
* Eur c’havel,
* Holl a glaskont ennout goude
* O be.
* Ma c’hoant ez eo bezan douaret
* En-harz da chapelig vinniget,
* Eno mouez ar môr hirvoudus,
* O Yeodet,
* A vouskano d’in c’hoaz klemmus,
* Klemmus…
* Da gloc’h a laro d’an tremener ;
* — « Ne dec’h ket hep lezel eur bater… »
* Ha neuze eus donder ma be,
* Barz dister,
* Me gano ma Breiz, ma Doue,
* Ha te !
# Ar Zalver ec’h omp o c’hortoz

Oberennoù damheñvel pe handelvoù all zo ivez, gwelout Ar Salver ez omp o c’hortoz.
| ◄ Jezus a lar d’imp pedi | Ar Zalver ec’h omp o c’hortoz | Deut, Zalver ar bed, diskenet ► |
Ar blavez kristen a zigor gant an Avant : hag e pedomp neuze evel ar zent euz an amzer goz, pa c’houlenent eur Zalver digant Doue.
Diskan. Rorate, cœli, desuper, et nubes pluant justum.
1. Ar Zalver ec’h omp o c’hortoz, Pegouls euz lein ar Baradoz E tiskeno d’hon dizaman Deuz ar bec’h a dougomp aman ? — Rorate, etc.
2. Hoant braz hon euz ol koulskoude Ma paro warnomp goulou-de : Tenval ha spontus eo an noz Aboe pec’het hon tadou-koz !
3. O ! dont a rei hep pel dale, Bugel, e-touez e vugale : Ners a rei d’imp ha sklerijen Mar karomp ober pinijen.
4. Euz eur Werc’hes a Nazareth Eun arc’hel a n-euz bet komzet : « Mar fel da Zoue, emezi, « Me a vezo mam ar Messi. »
5. En oabl eur stereden neve A gers etrezeg ar Jude, War he lerc’h prinset a bel bro A weler o tont war-eun-dro.
6. War Vethlehem, euz an Envou An elet a dol o zellou : Eur veulodi o deuz disket Ha na oe bet biskoaz klevet !
7. Krouer ar bed, c’houi adare A ziskoue d’imp ho trugare ! D’ac’h ha da Jezus ’n e gavel Hast hon euz da ganan Nouël !
K. G.
# Ar Zoudard Fougeer

| ◄ Distro ar Zoudard e Breiz | Ar Zoudard Fougeer | Mouez ar C’hleier  ► |
Sellit ! Sellit ! Ar briz-aotrou !
Penaoz e lugern he voutou !
Eur ribod blevek war e benn,
Keid ha losd eur big e chupen !
Kis ! Kis ! ma c’hi, d’ar briz Breizad !
Beac’h da gof-kar ar renead !
He vleo zo ranned ha flouret,
He voustachou ruz zo peget,
Stumed e giz da higennou
Evit pesketa kalounou.
Diskan, Kis…
Eur c’houriz glaz enn e gerc’hen,
War he zaoulagad diou werenn,
Ouz he chaden grizillonou,
War e grabanou manegou.
Kis…
Kaozeal a ra kraouennek,
Distaga ra peziou gallek,
E dad a zo monsieur mon père !
E vamm, mar plich ! madame ma mère !
Kis…
Beteg al loudourenn he c’hoar,
A zo brema, mamzelle Victoir !
Ma aotrou n’eo ’met un vieil âne !
Ha me, une fichue bazane !
Kis…
He dad, eur c’hakouz a ligne A gign markenned a zoare, He vamm a rastel, enn hent braz,
Gand he c’hrabanou, fiez glaz.
Kis…
He c’hoar, foei ! a zo leanez
E leandi ar Patatez ;
Ha gweled hon deuz ann aotrou,
He roched louz meaz e vragou.
Kis…
Ne zalud Persoun na Kure,
Vel eur pagan e tou Doue,
Ne gred ket, tamm, d’ann Diaoulou,
D’ar Bugel-Noz, na d’ann Teuzou.
Kis…
Seiz vloaz eo bet zoudard brudet,
War Dour Malakoff n’euz kludet,
Ha paneved n’ouzonn petra
E vije kabiten brema.
Kis…
Ato ! Zoudard ! eur zoudard kaer !
Zoudard (resped d’hoc’h ann talier) !
Ar marmouz biskoaz n’euz gwelet !
Med tan ar gegin, enn oalet !
Kis…
N’enn deuz gweled enebourien
Med war zu gin ar vedalen ;
Ma n’euz lazed eunn enebour
N’euz-han beuzet gand eunn tenn dour.
Kis…
Mestrezed a lavar, n’euz bet,
Ken na wie pelec’h lammet,
Ha ranket n’euz skampa dre laer,
Pe vijend deud d’he heul d’ar ger.
Kis…
Ouc’h ar vombard ra eur sutell,
Ouc’h ar zac’h biniou, eur porc’hel,
Danserien ha danserezet
A zo eur stroll zaout penn follet !
Kis…
Harao ! War-n-han, prim a-c’halen,
Koz kemenerig ! brouder c’hoen,
Kerz da glask da grinolinou,
Da strinkerez ha da louzou !
Kis ! Kis ! ma c’hi, d’ar briz Breizad !
Beac’h da gof-gar ar renead !
# Ar Yarig

Oberennoù damheñvel pe handelvoù all zo ivez, gwelout Ar iaric.
| ◄ Sonig Kawel | Ar Yarig | Ar Bichig ► |
* « Ar yarig, ar yarig Pelec’h eman he zi ? »
* « ’N eur gambrig, ’neur gambrig ; Alc’houeet e warni. »
* « Mes me a dro, Hag a zistro, Ken am o kât tri.
* Heman pe henhont heman deuy ganin. »
TRADUCTION. — « La poulette, la poulette, — Où est sa maison ? » — « Dans une chambrette, dans une chambrette ; « — On a fermé à clef sur-elle. » — « Mais je tourne — Et retourne, — Jusqu’à ce que j'en aie trouvé trois. — Celui-ci ou celui-là, celui-ci viendra avec moi. »
Chanté par Maria Raoul, Port-Blanc.
# Ar Zab hac an Drez.

| ◄ Ar C’holeo hac al Leön. | Ar Zab hac an Drez. | Ar Pesq bian hac ar Pesqetaër.  ► |
FABL 99.
Ar Zab hac an Drez.
Ar zab, a lerer, eur veach
A vimprise cals ar chaufach :
En em vanti a re zeder
Abalamour d’e c’huelder,
Ma lare e voa implijet
Er c’haëra traou a voa er bed,
Da vatissa ar palezio
Ha da voernia batimancho,
Mæs gant ar spern ha drez dister
Netra ne aillet da ober.
Unan anê, brusq hac en oat,
A lavaras : otro ar zab,
Te en em vant eus da vado
Ha rejouis eus hon drougjo,
Ha te pegen miserabl out
Pa rer pejou eus ac’hanout,
Ha discaret gant ar vouc’hel :
Neuse e voeler ar c’hontrel.
Pegement a rofes neuse
Da vea eveldomp ive
Ha da vea qement en graç
Da gaout eun assuranç qen bras.
Sans moral.
Bea so eun dra a zies
Ordinal gant pinvidiges,
Hac an antre en deus a vad
Gantàn atao eun dra bennac :
An eil egile a voeler
Netra divorc’het a zanjer.
An tourio eus ar re vrassa
A so sujet bras da guea :
Aliessa var meneio
E que qenta ar c’huruno.
# An noz tenval a n-euz ledet

Oberennoù damheñvel pe handelvoù all zo ivez, gwelout An noz tenval.
| ◄ Zellet, Ele, euz lein an Envou (Silence, ciel) | An noz tenval a n-euz ledet (Minuit, chrétien) | Diredomp gant ar rouane (Suivons les rois) ► |
1. An noz tenval a n-euz ledet he mantel Uz d’an douar morgousket ha didrouz : E korn eur c’hraou Jozep hag e vroeg zantel, Oc’h adori zo stouet war ar plouz ! Boblou ar bed, hastet dihun ha zevel : Na glevet ket o kanan dre an èr
Elet an Env, o zellou war eur c’havel ? Nouël ! Nouël ! ganet eo ho Salver ! Nouël! Nouël ! ganet eo ho Salver.
Diskan Enor ha gloar da virviken Da Jezus-Krist Doue ha den, Roue ha Tad e groadurien.
2. Tolet ermez a varados an Eden, Hon tadou koz, aboe meur a gantvet, A hirvoude beuet ’n eur mor a anken : Ouz an Envou na gredent ken zellet !...
Doueou foz, pe kentoc’h drouk-sperejou, O dalc’he stag ’n o chadenou poner... Païanet paour, chilaouet ol ar c’helou : Nouël, Nouël ! ganet eo ho Salver ! (bis).
3. Ar re dister kenkouls hag ar rouane A zo galvet en e graou bep eil tro : D’hon c’hentelian e tispigno e vue, Ha d’hon prenan ouz ar Groaz e varvo ! D’ezan e Dad a genig e ol vadou, E vrec’h zo krenv, e galon zo tener : Vit hen meuli unanomp ol hon mouejou : Nouël, Nouël ! ganet eo hon Zalver ! (bis).
4. Ouspen e voad hag e gelenadures, D’imp ar Bugel da Vam a rei e Vam, An hini vo dre ar bed ol Rouanes, Hag a zo bet a beb amzer dinam : Eun de zo tont ni hon bezo da Batron Pried Mari, Jozep e dad mager : O pebes joa a dle birvi ’n hon c’halon : Nouël, Nouël ! ganet eo hon Zalver ! (bis).
K. G.
Ar roue Herodes a lakas lazan ol botret vian Bethleem. Deiz o gouel e tigaser ar vugale da welet ar Mabik Jezus, hag ec’h eo mad kanan eun Nouëlen benag ha Kantik ar vugaligou, N° 136.
# An intañvez paour

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ann intanvez paour, gant Fañch an Uhel ;
* An Intanvez Paour, gant Maurice Duhamel
# An noz war ar bed a zisken

Oberennoù damheñvel pe handelvoù all zo ivez, gwelout An noz war ar bed a ziskenn.
| ◄ Tostat a ra heol splan | An noz war ar bed a zisken | Trugare a laromp hirie ► |
1. An noz war ar bed a zisken : Setu kouls an devalijen : Dirag hoc’h oter koulskoude ’C’h eo ken dous pedi, Mam Doue, Ma teuomp di kent fin an de !
2. Brezel hon euz gant an diaoulou, An dud fal hag hon goal-dechou : Dirag hoc’h oter koulskoude ’C’h eo ken dous pedi, Mam Doue, Ma trec’h ar peoc’h en hon ine.
3. Ar boan hag an dristidiges A fraill hon c’halon alies : Dirag hoc’h oter koulskoude ’C’h eo ken dous pedi, Mam Doue, Ma tizec’h hon daerou neuze.
4. Stank e kavomp rust an amzer Hag al labour hir ha poner : Dirag hoc’h oter koulskoude ’C’h eo ken dous pedi, Mam Doue, Ma ve skanvoc’h hon bec’h goude.
5. Aman genac’h na skuizomp ket, Kuitat eur vam a zo kalet : Dirag hoc’h oter koulskoude ’C’h eo ken dous pedi, Mam Doue, M’hon gwelfet o tont adare.
K. G.
# An intanvez yaouanq

| ◄ An den piz hac ar yar toferez aour | An intanvez yaouanq | Ar guellienen hac ar c’har  ► |
Pa varv ur pried, e vez daëlou,
Cri-forz, goelvan, huanadou ;
Mæs prest goude en em gonseler :
Us a r’ar glac’har gat an amzer.
Qemm bras so etre un intanvez
Eus a zaouzeq mis pe un devez,
Ha memes e lavaran gren
Ne dint qet ar memes den.
Unan ane a blich d’an dud,
He-bèn a spountfe loened mud.   Goas un itron a oa o font da bartial
O quitât ar bed-mâ evit mont d’ar bed-all.
Hi, var boes he fenn a grie : Cortos ac’hanon, me ya ive.
An ozac’h eb-qen a varvas ;
Var e lerc’h ar c’hræg a chommas.
He zad a oa fur ha gouïeq,
A lez he zaëlou da redeq.
Petra, merc’h. atao daëlou ?
Atao clevin huanadou ? Daoust hac ar goas oc’h eus collet
En deus plijadur oc’h ho quelet
O beuzi evel-se ho qenet ? Pa ’zeus tud beo c’hoas, disongit an anaon.
Ne lavaran qet dec’h lezel hirie ho caon
Evit guisqa varc’hoas an dillat a euret ;
Mæs, da-benn ur pennad, m’ho cavo, mar qeret,
Ur goas hac a vo en tu-all
D’han hini oc’h eus dioeret.
Mæs hi a respontas ractall :
Doue ra viro ! Biqen qen !
Me vo leanez, ha va anqen
N’am c’huitaïo morse biqen !
He zad e lez. Var qement-se,
Pemsec de, ur mis a basse.
An intanvez a vez guelet souden,
Guella ma ell, o clasq en em guempen
E du, o cortos flammoc’h liou.
Tri mis ne oant qet et a-biou
Ma en em gavas piz er guær
He c’henet hac he laoender ;
Ar musc’hoars hac ar friantis,
Oll ebatou ar yaouanctiz.
An tad a vel ancouet he c’hlac’har,
Nac evit se, guer ne lavar.
Pelec’h e ma an den nevez
Ho poa promettet din ? e me an intanvez.
# An oc’hen er feunteun

| ◄ Va buc’h velen | An oc’hen er feunteun | Distro ar Zaout ► |
* Heuliet gant eun den koz pevar ejen melen
* A welis er garhent goustadik o tiskenn
* Evit dont da zoura ’goueled penn-kêr al Lab,
* ’Lec’h e vez alïes gant al loened diskrab.
* An amzer a oa yen ; an oc’hen morzennet
* A zoube dïegus o muzell en dour-red ;
* Koulskoude, ’vel kustum, o mestr karantezus
* A c’houibane d’ezo war eun ton aketus.
* Pa zavjont ’n eur c’houeza o genou glaourek,
* Pa ziskouezjont d’ar chleuz o fennou fronellek,
* E klevis an den koz sioulik o laouenât
* Dre ma wele, moarvat, e loened o wellât.
* An eil hag egile, goude meur a ehan,
* A zistrôas d’ar c’hraou… Deuet e oa poent koan.
# An intanv koz

Oberennoù damheñvel pe handelvoù all zo ivez, gwelout Ann intanv coz.
| ◄ Pelerin Santez Anna | An intanv koz | Souben ar yar ► |
* Eun intanv koz deus ar Fouilhe,
* Varvas e wreg a greiz gourve !
* Obeliant Tra la la la lei,
* Obeliant, Tra la la la !
TRADUCTION. — Un vieux veuf de la Feuillée, — Mourut sa femme pendant qu’elle était étendue — Obeliant, etc.
Chanté par Marie-Jeanne le Bail, Port-Blanc.
# An noz war ar bed a ziskenn

Oberennoù damheñvel pe handelvoù all zo ivez, gwelout An noz war ar bed a zisken.
| ◄ Tostaat a ra heol splann ar beure | An noz war ar bed a ziskenn | Hirie, lavaromp trugarez ► |
* An noz war ar bed a ziskenn
* Setu koulz an deñvalijen
* Dirak hoc’h Aoter koulskoude
* Eo ken dous pedi Mamm Doue,
* Ma taoulinomp eno neuze.
* Brezel hon eus gant an diaoulou,
* An dud fall hag hon gwall dechou :
* Dirak hoc’h Aoter koulskoude
* Eo ken dous pedi, Mamm Doue,
* Ma trec’h ar peuc’h en hon ene.
* Ar boan hag an dristidigez
* A frailh hon c’halon alies :
* Dirak hoc’h Aoter koulskoude
* Eo ken dous pedi, Mamm Doue,
* Ma tizec’h hon daerou neuze.
* Rust-kaer alies an amzer
* Hag al labour hir ha pounner :
* Dirak hoc’h Aoter koulskoude
* Eo ken dous pedi, Mamm Doue,
* Ma vez skanvoc’h hon bec’h goude.
* Aman ganeoc’h ne skuizomp ket ;
* Kuitaat eur vamm a zo kalet :
* Dirak hoc’h Aoter koulskoude
* Eo ken dous pedi, Mamm Doue,
* M’hon gwelot o tont adarre.
# An noz tenval

Oberennoù damheñvel pe handelvoù all zo ivez, gwelout An noz tenval a n-euz ledet.
| ◄ Diskennit eus an Nenvou | An noz tenval | Pe trouz war an douar ► |
* An noz teñval he deuz ledet he mantell
* ’-us d’an douar morgousket ha didrouz ;
* E korn eur c’hraou Jozeb hag e Wreg santel
* Oc’h adori zo stouet war ar plouz.
* Poblou ar bed, hastit dihun ha sevel :
* Ne glevit ket o kanan dre an aer
* Aelez an Neñv, o sellou war eur c’havell.
* Diskan
* Nouel ! Nouel ! Ganet eo hon Salver !
* Nouel ! Nouel ! Ganet eo hon Salver !
* Taolet er-maez a varadoz an Eden,
* Hon tadou koz abaoe kantvejou
* A hirvoude, beuzet ’n eur mor a anken :
* Ne gredent ken sellout buz an Nenvou.
* Fals doueou pe gentoc’h drouksperejou
* O dalc’he stag gant chadennou pounner ;
* Paganed paour, selaouit holl ar c’helou :
* Nouel ! Nouel ! ganet eo hon Salver ! (2w)
* Ar rouaned warlerc’h ar paour hep truez
* A zo galvet en e graou bep eil tro :
* D’hon c’hentelia e tispigno e vuhez
* Ha d’hon prena ouz ar Groaz e vârvo.
* D’ezan e Dad a ginnig e holl vadou,
* E vrec’h ’zo krenv, e galon ’zo tener :
* ’vit e veuli unanimp holl hon moueziou :
* Nouel ! Nouel ! ganet eo hon Salver ! (2w)
* Ouspenn e wad hag e gelennadurez,
* D’imp ar Bugel da vamm a roy e vamm,
* An hini ’vo dre ar bed-holl Rouanez
* Hag a zo bet a bep amzer dinamm.
* Bet hon eus c’hoaz d’hon diwall, evel patron,
* Pried Mari, Joseb e dad mager ;
* O, pebez joa a dle birvi ’n hon c’halon :
* Nouel ! Nouel ! ganet eo hon Salver ! (2w)
# Barzhaz Breizh/1846/Melinerez Pontaro

Oberennoù damheñvel pe handelvoù all zo ivez, gwelout Milinerez Pontaro.
| ◄ Ar c’hakous | Melinerez Pontaro | Ann droug-hirnez ► |
E Bannalek zo ’r pardon kaer Lec’h ia’r merc’hed koant gad al laer.
Ha ma mel a drei, Diga-diga-di, Ha ! ma meil a ia Diga-diga-da.
Eno e weler ar botred, Gand he kezek braz ha sternet,
Hag ho zokou a zo bluniet, Evit dirollo ar merc’hed.
Guillaouik kromm zo glac’haret, Hi Fantik koant en deuz kollet.
— Kemenerik, ’nem gonfortet, Ho Fantik koant a vo kaet.
Ma du-ze e mel Pontaro, Ar baron iaouang ar hi zro.
— Tok, tok, tok ! o meliner, Digas ma dous Fantik d’ar ger !
— N’em euz gwelet ho tous Fanchon, Nemed eur wech mel ar baron ;
Eur wech aman e-tal ar pont, Eur rozennig ar he c’halon,
Gat hi eur c’hoef ker gwenn hag erc’h A n’hi fa ket bet digan-hec’h,
Eur c’horf voulouz du ’nn hi c’herc’hen, Hag hen bordet gad argant gwenn ;
Gat hi deuz hi brec’h eur paner Frezou ker melen ha ker kaer !
Frezou deuz jardin ar maner, Bleuniou fin ar ’nn he, kemener ;
En em zell a re barz ar ster ; Ne oa vil, enn dail, na dister !
Hag a gane ken aliez : — Me garfe but milinerez.
Me garfe but, a greiz kalon, Milinerez mel ar baron. —
— Miliner, n’em godiset ket : Ma Fantik koant d’in daskoret.
— Ha pa rofec’h d’in pemp kant skoed, Ho tous Fantik n’ho pezo ket,
N’ho pezo ked ho tous Fanchon, Chom a rei e melin ar baron ;
Ho tous Fantik n’ho pezo ket, Rag e ma gan-in gwalennet ;
Chom a rei gand ’nn otrou louenn A zo eur c’hristen mad a zen. —
Milinerien zo potred ge ! Ne raint mui nemed kana ’nhe ;
Hi a lare ’nn eur c’huitellat : — Krampouez hag aman a zo mad !
Krampouez hag aman a zo mad ! Ha nebeudig euz peb sac’had,
Ha nebeudig euz peb sac’had ; Hag ar merc’hed kempenn, a-vad !
Ha ma mel a drei, Diga-diga-di, Ha ma mel a ia, Diga-diga-da.
# Barzhaz Breizh/1846/Seziz Gwengamp

Oberennoù damheñvel pe handelvoù all zo ivez, gwelout Seziz Gwengamp.
| ◄ Floc’h roue Loeiz XI | Seziz Gwengamp | Ened Rosporden ► |
— Porzer, digoret ann nor-man !
Ann otro Rohan zo aman, Ha daouzek mil soudard gant-han,
Da lakat seziz war Gwengamp.
— Ann nor-man na vo digoret
Na d’hoc’h na da zen-all e-bed, Ken na laro dukez Anna,
A zo mestrez war ar ger-ma.
— Digoret vo ar perzier-ma
D’ar prens diwirion zo ama, Ha daouzek mil soudard gant-han,
Da lakat seziz war Gwengamp ?
— Ma dorio a zo moraillet,
Va mogerio zo krenvaet, Fe ve gan-in deuz ho c’hlevet :
Gwengamp na vo ket kemeret.
Na pa vent triouec’h miz aze,
Na ve ket kemeret gant-he ; Karget ho kanol ! poan ha hec’h !
Ha gwelomp piou en devo nec’h !
— Tregont bolod a zo aman, Tregont bolod ’vit he gargan ; Poultr na vank, na plomb tamm e-bed,
Na stin da ober ken-neubet. —
Tre m’ed’o tistroi ha pignet,
Gand eunn tenn poultr-gwenn oe tihet. Gand eunn tenn poultr demeuz ar c’hamp,
Gand eunn den hanvet Gwazgaram.
Dukez Anna a lavare
Da c’hreg ar c’hanolier neuze ;
— Otro Doue ! petra vo gret ?
Chetu ho pried paour tihet !
— Na pa ve ma fried maro,
Me refe ma-eunn enn he dro !
Hag he ganol me he gargo,
Tan ha kurun ! ha ni welo ! —
Oa ked he ger peurachuet,
Ar mogerio zo bet frezet,
Ann orio a zo bet torret ;
Ha leun ar ger a zoudarded.
— D’hoch, soudarded, ar merc’hed koant,
Ha d’in ann aour hag ann argant,
Hag holl tensorio ker Gwengamp,
Hag ouspenn ar ger he eunan ! —
Dukez Anna en em strinkaz
War he daou-lin, pa he glevaz :
— Itron Varia-Gwir-zikour,
Ma plijfe gen-hoc’h, hor sikour ! —
Dukez Anna dal’ ma glevaz,
Trezeg ann iliz a redaz ;
Ha war he daou-lin ’nem stouaz,
Ha war ann douar ien ha noaz :
— Ha c’hui garfe, gwerc’hez Vari,
Gwelet ho ti da varchosi,
Ho sakristiri da gao gwin,
Hoc’h oter vraz da dol kegin ? —
Ne oa ket peurlaret he c’her,
Ma teuaz eur spont braz e ker ;
Gand eunn tenn kanol oa losket Ha nao c’hant den a oa lazet ;
Ha gand ar strak ann heuzusa,
Ha gand ann tier o krena ;
Ha gand son-vrell ann holl gleier,
O sini ho eunan e ker.
— Pachik, pachik, pachik bihan,
Te zo skanv, ha drant, ha buhan,
Kerz timad da veg ann tour-plad,
Da c’hout piou zo o vransellat.
Euz ta goste zo eur c’hleze,
Mar kaez den-bennag aze,
Mar kaez den bennag o son,
Plant da gleze enn he galon ! —
O vont d’al lae, hen gane ge,
O tont d’ann traon, hen grene tre :
— Beg ann tour-plad ed-onn-me bet,
Ha den e-bet n’em euz gwelet ;
Ha den eno n’em euz gwelet,
Nemed ar Werc’hez venniget,
Ar Werc’hez hag he mab, a-vad,
Re ze a zo vransellat. —
Ar prens diwirion lavare
D’he zoudarded, pa he gleve :
— Sternomp hor c’hesek, ha d’ann hent !
Ha loskomp ho zier gand ar zent. —
# Barzhaz Breizh/1846/Mellezourou arc’hant

Oberennoù damheñvel pe handelvoù all zo ivez, gwelout Ar Melezerioù Arc’hant.
| ◄ Ar c’hloarek paour | Mellezourou arc’hant | Kroaz ann hent ► |
Chileuet holl, ho ! chileuet ! Ur zonik neue zou sauet.
Ar Varc’hait doc’h Gerglujar, Probikan plac’h oa oar enn doar
Hag he mamm a lare d’ehi : — Mac’haid geh, koantik oc’h-hui !
— Ha petra vern d’eing bout ken brao, Pe n’em zimeiet ked atao ?
Ha pa ve ann aval e ru, Red eu he gutuil, ha doc’htu !
Koei ra doc’h er ween ann aval ; Ma na gutuler, ia da fall.
— Me merc’hik, en emgonfortet, Abenn ur bloe e vec’h dimet.
— Ha mar varvann arog ur ble ?… Hui po glac’har vraz goude-ze !
Ma varvann-me arog ur ble, Me laket enn ur be neue.
Laket tri bouked ar me be, Unan a roz, daou a lore.
Pe zeuio ar gloer d’er vered E gemerint bep ur bouked,
Hag e larint ’nn eil d’egile : — Chetu eur plac’h ieuank ame
Pini a zou marue ’nn hi c’hoant, De zougenn mirouereu argant. —
Ar ann hent braz kent me laket, Kloc’h aveid on ne zono ket ;
Kloc’h ar enn doar ne zono ket, Belek d’am c’herc’het ne zeui ket. —